11.03.2011 07:44   Ameti Hiiu-Lääne-Saare regiooni osakonna juhataja Kaja Lotman põhjendas Saare maavalitsusele saadetud kirjas kava kooskõlastamata jätmist sellega, et keskkonnamõju strateegilise hindamise (KSH) aruanne ei vasta osaliselt programmile, mistõttu on hindamisel tehtud vigu, mis võivad mõjutada tulemuste objektiivsust, kirjutas Saarte Hääl.    Lotmani sõnul kattuvad mitmed arendusalad ja  arenduspiirkonnad kaitstavate loodusobjektide asukohaga või paiknevad nende vahetus läheduses ja seega võivad mõjutada negatiivselt kaitstavate loodusobjektide soodsa seisundi tagamist.    Lisaks on hindamata kavandatava tuuleenergeetika alase tegevuse mõju Natura 2000 võrgustiku ala terviklikkusele ja ala kaitseeesmärkidele arendusalade lõikes.    Keskkonnaameti kinnitusel peab KSH aruanne sisaldama analüüsi kavandatava tegevuse mõjudest konkreetsetel arendusaladel lähtuvalt Natura 2000  võrgustikku kuuluva ala kaitse-eesmärkidest ja terviklikkusest.    Arvestades mitme kavandatava arendusala paiknemist Natura 2000 võrgustikku kuuluvate linnu- ja loodusalade läheduses, võib nende alade määramine arendusaladeks olla ennatlik võimaliku negatiivse mõju tõttu alade kaitseeesmärkidele.